id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms de nl id id pl id id id id id id id id id id id en eo hbs_lat en en id id ms id id id id eo ms id ms id id ms id id id ms id id ms id ms ms id id id id id id id id id id id id id id id it en id az ms id ms id id hy hy hy id id ms ms id id id id id id eo id eo id ms sl ms ms id fi it fr ms it fr en ms ms en en en en en id id ms id id en id id jv ms id id it es id id en id ms ms ms ms ms ms
Scan Melalui Faraj, Ini Prosedur TVS Untuk Periksa Rahim Wanita
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Periksa Rahim Melalui Faraj, Ini Cara Doktor Lakukan Scan TVS Ultrasound Transvaginal
Ditulis oleh Asyikin Md Isa Disemak pada 27/06/2022
Disemak secara perubatan oleh Panel Perubatan Hello Doktor
Pastinya bermacam persoalan akan bermain di minda berkaitan ultrasound transvaginal, kan? Hello Doktor akan perjelaskan mengenai keperluan scan melalui faraj yang melibatkan masalah kesihatan ini.
Untuk mendapatkan lebih banyak info tentang Kesihatan Wanita, sila dapatkannya di sini.
Apa itu ujian ultrasound transvaginal, scan melalui faraj?
Umumnya, ujian ultrasound (ultrabunyi) menggunakan gelombang bunyi frekuensi tinggi untuk menghasilkan gambaran organ dalaman anda.
Pengimejan yang dilakukan dapat mengenal pasti kelainan dan membantu doktor untuk mendiagnosis keadaan berkaitan masalah kesihatan yang dialami.
Manakala ultrasound transvaginal, atau turut dikenali sebagai ultrasound endovaginal adalah ujian ultrasound pelvis yang digunakan untuk memeriksa organ pembiakan (reproduktif) wanita, merangkumi:
‘Transvaginal’ bermaksud melalui faraj (vagina). Ia adalah satu pemeriksaan dalaman.
Tidak seperti ultrasound perut atau pelvis biasa, iaitu transduser berada pada bahagian luar, prosedur ujian transvaginal ini memerlukan doktor memasukkan alat tersebut ke dalam saluran faraj, atau bahasa mudahnya scan melalui faraj.
Keperluan ujian scan melalui faraj berkaitan masalah kesihatan
Terdapat banyak sebab mengapa ujian transvaginal mungkin perlu dilakukan. Ini termasuklah apabila melibatkan masalah kesihatan seperti:
Pemeriksaan keabnormalan pada pelvis atau perut
Pendarahan faraj yang tidak dapat dijelaskan
Kehamilan ektopik – janin membesar pada tiub fallopio
Pemeriksaan untuk sista atau fibroid rahim
Memastikan IUD diletakkan dengan betul
Doktor anda mungkin juga mengesyorkan scan melalui faraj semasa kehamilan untuk:
Memantau degupan jantung janin
Mengenal pasti sebarang perubahan pada serviks yang boleh mengakibatkan komplikasi kehamilan seperti keguguran atau kelahiran pramatang
Pemeriksaan plasenta untuk sebarang keabnormalan
Mengenal pasti punca pendarahan tidak normal
Ibu Hamil Tak Sabar Nak Scan Baby? Ini Yang Akan Berlaku Semasa Imbasan!
Risau Masa Scan Baby Terlihat Ada Fibroid, Ini Rawatan Boleh Buat Untuk Elak Gugur
Persediaan sebelum scan melalui faraj
Dalam kebanyakan kes sebelum melakukan ujian ultrasound ini, ia memerlukan sedikit persiapan daripada pihak anda.
Sebaik sahaja tiba di hospital dan berada di bilik pemeriksaan, anda perlu menanggalkan pakaian daripada paras pinggang ke bawah dan memakai pakaian khas.
Bergantung pada arahan doktor dan sebab-sebab ultrasound, pundi kencing anda mungkin perlu dikosongkan sepenuhnya atau separuh penuh.
Cecair dalam pundi kencing akan membantu mengangkat usus dan memberi gambaran yang lebih jelas mengenai organ pelvis anda.
Jika terdapat keperluan untuk memastikan pundi kencing penuh, anda perlu meminum sekurang-kurangnya 32 auns air atau sebarang cecair lain kira-kira satu jam sebelum prosedur bermula.
Sekiranya sedang mengalami pendarahan haid dan menggunakan tampon, anda perlu mengeluarkannya sebelum ultrasound transvaginal dilakukan.
Faktor risiko ujian transvaginal
Setakat ini, tidak ada faktor risiko yang diketahui berkaitan dengan prosedur ini.
Bahkan, melakukan ujian transvaginal pada wanita hamil juga selamat, sama ada kepada ibu mahupun janin.
Tidak dinafikan, apabila transduser dimasukkan ke dalam faraj, anda akan berasa tekanan dan dalam beberapa kes, mengalami ketidakselesaan.
Namun kebiasaannya, ketidakselesaan yang dialami adalah minimum dan akan hilang sebaik sahaja prosedur selesai.
Sekiranya ada sesuatu yang sangat tidak selesa semasa ujian ultrasound transvaginal dijalankan, maklumkan segera kepada doktor atau pihak bertugas.
Jika ujian transvaginal dilakukan oleh doktor, anda mungkin akan mendapat keputusan segera.
Walau bagaimanapun, sekiranya ujian dilakukan oleh pihak lain, gambar akan disimpan dan kemudian akan dianalisis oleh ahli radiologi, sebelum dihantarkan hasilnya kepada doktor anda.
Ultrasound transvaginal membantu mendiagnosis pelbagai keadaan, termasuk:
Barah pada organ pembiakan
Plasenta previa – melibatkan keadaan plasenta yang rendah semasa kehamilan
Berdasarkan hasil keputusan ujian ultrasound, anda boleh berunding dengan doktor mengenai jenis dan pilihan rawatan (jika perlu).
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Berdasarkan penerangan di atas, boleh dikatakan hampir tidak wujud sebarang risiko berkaitan dengan ujian ultrasound transvaginal atau scan melalui faraj jika ia perlu dilakukan.
Cumanya, ia mungkin akan menyebabkan anda mengalami ketidakselesaan.
Secara keseluruhan, ujian ini akan mengambil masa sekitar 30 hingga 60 minit. Manakala hasil keputusan boleh diperolehi dalam tempoh kira-kira 24 jam.
Pun begitu, sekiranya doktor anda tidak dapat memperolehi gambaran yang jelas, mungkin terdapat keperluan untuk anda dipanggil bagi melakukan ujian sekali lagi.
Adakalanya bergantung kepada masalah kesihatan atau gejala yang dialami, doktor mungkin akan meminta anda menjalani ujian ultrasound pelvis atau perut terlebih dahulu sebelum melakukan ujian ultrasound transvaginal.
Sekiranya anda berasa sangat tidak selesa semasa prosedur ujian dilakukan, doktor mungkin akan memilih untuk melakukan ultrasound transabdominal.
Jangan risau, ujian tersebut tidak memerlukan transduser dimasukkan ke dalam perut.
Sebaliknya, doktor akan meletakkan gel ke atas perut dan kemudian menggunakan alat genggam untuk melihat organ pelvis anda.
Pendekatan ini juga adalah pilihan untuk dilakukan kepada kanak-kanak jika gambaran pelvis diperlukan.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Hari pertama haid terakhir anda
Hello Health Group tidak menawarkan nasihat perubatan, diagnosis atau rawatan.
Transvaginal Ultrasound. https://www.cedars-sinai.org/programs/imaging-center/exams/ultrasound/transvaginal.html. Accessed on Nov 28, 2020.
Ultrasound. https://medlineplus.gov/ency/article/003779.htm. Accessed on Nov 28, 2020.
Pelvic ultrasound. https://www.hopkinsmedicine.org/health/treatment-tests-and-therapies/pelvic-ultrasound. Accessed on Nov 28, 2020.
Ultrasound. https://www.nhs.uk/conditions/ultrasound-scan/. Accessed on Nov 28, 2020.
Transvaginal ultrasound. https://www.mayoclinic.org/diseases-conditions/pcos/multimedia/transvaginal-ultrasound/img-20007770. Accessed on Nov 28, 2020.
Bagaimana Nak Faham Keputusan Ujian Pap Smear, Tak Normal Bermakna Ada Kanser Serviks?
Ujian Pap Smear Untuk Kesan Kanser Serviks, Tapi Boleh Juga Ke Wanita Nak Check Kanser Ovari?
Ditulis oleh Asyikin Md Isa Disemak pada 27/06/2022
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.